Ένα έξυπνο έξυπνο... μούτρο

**Ένα έξυπνο έξυπνο... μούτρο** (ή **Ο αχτύπητος**),**' είναι ασπρόμαυρη [[Ελληνικός κινηματογράφος|ελληνική]] [[Κωμωδία (κινηματογράφος)|κωμική]] ταινία του 1965, σε παραγωγή της [[Φίνος Φιλμ]] και σκηνοθεσία [[Γιάννης Δαλιανίδης|Γιάννη Δαλιανίδη]]. Βασίστηκε στο θεατρικό έργο των [[Νίκος Τσιφόρος|Τσιφόρου]]-[[Πολύβιος Βασιλειάδης|Βασιλειάδη]] «Ο Τηλέμαχος Τρύπωσε». Πρόκειται για τυπική φαρσοκωμωδία. Πρωταγωνιστούν οι: [[Κώστας Βουτσάς]], [[Βασίλης Αυλωνίτης]] και [[Νίκος Ρίζος]].

==Πλοκή==
Οι δύο ζωηροί και βασικοί ήρωες της υπόθεσης, ο Πότης ([[Βασίλης Αυλωνίτης]]) και ο Ιορδάνης ([[Νίκος Ρίζος]]), είναι συνεταίροι σε μια φαρμακοβιομηχανία. Ειδικά ο Πότης είναι μέγας γυναικοθήρας διότι, αν και αρραβωνιασμένος 10 χρόνια με τη βασική χρηματοδότρια της επιχείρησής τους, την Αμαλία (Νανά Σκιαδά), δεν διστάζει να την απατά με την καλλίγραμμη Νανά (Νινή Τζανέτ), την οποία και συντηρεί. Μια μέρα, εισέρχεται φουριόζος στο γραφείο τους ο Τηλέμαχος ([[Κώστας Βουτσάς]]) που ζητάει δουλειά. Ατσίδας καθώς είναι, μυρίζεται αμέσως την όλη κατάσταση και απειλεί ότι θα τα αποκαλύψει όλα στην Αμαλία. Έτσι προσλαμβάνεται στην εταιρεία και με τα κόλπα του καταφέρνει τελικά να ανεβεί πολύ ψηλά, ενώ η Αμαλία, που τον εμπιστεύεται από την πρώτη στιγμή, θέλει μέσω [[Γάμος|γάμου]] να τον κάνει ανιψιό της. Η Αμαλία παντρεύεται επιτέλους με τον Πότη. Κάποια μέρα όμως, παρουσιάζεται στην εταιρεία η γυναίκα του Μάχου, Φώφη (Αντιγόνη Κουκούλη), με την οποία έζησε μόλις 11 μέρες έγγαμου βίου και μετά πήραν ο καθένας τον δρόμο του, αλλά χωρίς [[διαζύγιο]] λόγω της φτώχειας. Ενώ η Φώφη αποκαλύπτει το παρελθόν τους, φτάνει και ο χονδρέμπορος της λαχαναγοράς, Μπάμπης ([[Αθηνόδωρος Προύσαλης]]), που έχει σχετιστεί μαζί της και θέλει να την παντρευτεί απαλλάσσοντας τον Μάχο από το βάρος του διαζυγίου, που τελικά παντρεύεται με την υπάλληλο της εταιρείας, Τούλα ([[Έλσα Ρίζου]]), η οποία τον ερωτεύτηκε από τις πρώτες κιόλας μέρες.

== Διανομή ==
* [[Κώστας Βουτσάς]]... Τηλέμαχος "Μάχος"**'
* Βασίλης Αυλωνίτης... Πότης**'
* [[Νίκος Ρίζος]]... Ιορδάνης**'
* Νινή Τζανέτ... Νανά, ερωμένη Πότη**'
* [[Έλσα Ρίζου]]... Τούλα, δακτυλογράφος
* [[Αλέκος Τζανετάκος]]... Πασχάλης Τσιρμπίρης, ντετέκτιβ
* Νανά Σκιαδά... Αμαλία, αρραβωνιαστικιά Πότη**'
* Ελένη Κριτή... Μίνα, φίλη Νανάς
* Αντιγόνη Κουκούλη... Φώφη, πρώην σύζυγος Μάχου
* Αθηνόδωρος Προύσαλης... Μπάμπης Καντουράκης, μέλλων σύζυγος Φώφης
* Ελεάνα Απέργη... Ελένη, σύζυγος Ιορδάνη
* Κώστας Φυσσούν... Βάσος, λογιστής
* Κική Λεβιδιώτου... Παρθενόπη, ανιψιά Αμαλίας

## Πληροφορίες
Προβλήθηκε για πρώτη φορά στις 18 Φεβρουαρίου 1965 και έκοψε 270.054 εισιτήρια. Ήρθε στην 15η θέση σε 93 ταινίες.

Η σκηνοθεσία υπογράφεται από τον μοντέρ Ανδρέα Ανδρεαδάκη στους τίτλους της ταινίας, στην πραγματικότητα όμως ανήκει στον Γιάννη Δαλιανίδη, ο οποίος απέφυγε να την υπογράψει επειδή είχε γυρίσει πολλές εκείνη την περίοδο και δεν ήθελε να φαίνεται το όνομά του συνέχεια. 

## Εξωτερικοί σύνδεσμοι
*Ιστοσελίδα στο IMDb.
*Ιστοσελίδα στο cine.gr
*Blog με φωτογραφικό υλικό.

## Παραπομπές


Κατηγορία:Ελληνικές ταινίες της δεκαετίας 1960
Κατηγορία:Ταινίες του 1965
Κατηγορία:Ταινίες παραγωγής Φίνος Φιλμ
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Νίκου Τσιφόρου
Κατηγορία:Ταινίες γυρισμένες στην Ελλάδα
Κατηγορία:Ελληνόφωνες ταινίες
Κατηγορία:Ταινίες βασισμένες σε θεατρικά έργα
Κατηγορία:Ταινίες σε σενάριο Πολύβιου Βασιλειάδη
Κατηγορία:Ελληνικές ασπρόμαυρες ταινίες